Keskustelu:Esinetalletus

message: Pitäisiköhän tämä artikkeli jakaa kahtia ja tehdä lisäksi täsmennyssivu? Rahan "talletus" pankkiin on kyllä aika eri asia kuin jonkin esineen talletus- eli säilytyssopimus. ~
Sitä paitsi, miksi esineen talletuksesta sanotaan "aikaisemmin yleinen"? Eivätkö pankit vielä nykyäänkin säilytä asiakirjoja maksua vastaan? Sitä paitsi, tekeväthän eräänlaisia talletussopimuksia muutkin kuin pankit, ja talletettava esine voi olla muukin kuin asiakirja. Onhan eräänlaisesta talletussopimuksesta kysymys silloinkin, kun ravintolan portsari ottaa asiakkaan takin säilytykseen. Periaatteessa esineen talletusta koskevat lain säännökset soveltunevat sellaiseenkin, vaikka se harvoin antaa aihetta oikeusriitoihin... -KLS 6. maaliskuuta 2009 kello 13.18 (EET)
replies: text: Täydensin artikkelia siten, että siinä on erikseen esineiden talletus (eli säilytys) ja omana alaotsikkonaan pankkitalletus. En usko, että artikkelia tarvitsee jakaa kahtia, koska merkitykset ovat minun mielestäni nyt selvästi erillään. Poistin myös ilmaisun "aikaisemmin yleinen" ja kirjoitin esinetalletuksesta yleisemmällä tasolla, lähinnä oikeudellisena terminä, jolloin siinä kerrottu sopii paremmin kaikenlaisiin talletussopimuksiin pankeista portsareihin. --Pxos 23. tammikuuta 2011 kello 15.21 (EET)

message: Milloin Wikipedia muuttui sanakirjaksi? :D Onkohan mieltä aloittaa artikkelia tuolla tavalla? --Hartz (keskustelu) 22. huhtikuuta 2014 kello 21.25 (EEST)
replies: text: Ei ole mieltä. En ole vain kyennyt parempaankaan. Sen voi vapaasti muokata tietosanakirjamuotoon ja tehdä siihen kunnollisen johdannon. Muistan, että ajatukseni oli parantaa artikkelin silloista tilaa. Toki se mielestäni paranikin. --Pxos (keskustelu) 22. huhtikuuta 2014 kello 21.30 (EEST)
replies: text: :Hups, ilmeisesti kaiken takana on Pxos. Pitäisi kai aina tarkistaa sivuhistoria... Kimurantti artikkeli toden totta, varmasti Laina on vastaavalla tavalla kimurantti? Kannattaisi ehkä muuttaa täsmennyssivuksi? --Hartz (keskustelu) 22. huhtikuuta 2014 kello 22.09 (EEST)
replies: text: ::Artikkelin parantaminen ei yleensä riipu sen muokkaajista. En kannata täsmennyssivua, koska suurin osa merkityksistä tarkoittaa sitä, että esine pannaan laatikkoon ja lukko päälle. Vain tuo rahan laittaminen pankin tilille on näistä erillinen merkitys, ja se taas sopii paremmin sanakirjaan. Kas kun jos tekee täsmennyssivun, pankkitalletuksesta pitäisi tehdä erillinen artikkeli ja tuolla nimellä mielestäni siitä ei oikein saa mitään kunnollista. --Pxos (keskustelu) 22. huhtikuuta 2014 kello 22.18 (EEST)
replies: text: :::Siirtäisin tämän nimelle Esinetalletus, siitä erillisiksi artikkeleiksi Maksutalletus ja Pankkitalletus (siirron jälkeen ne olisivat Esinetalletus-nimisessä artikkelissa). Maksutalletus ei ole esinetalletus. Lisäksi tehtäisiin täsmennyssivu, joka ohjaisi näihin kolmeen lyhyine selityksineen ja voisi olla myös ne artikkelin alun määritelmät. Maksutalletus ja Pankkitalletus olisivat lyhyitä artikkeleita. Ehkä Pankkitalletus-artikkelia voisi laajentaa niin, että kerrottaisiin talletuskoroista ja eri talletustyypeistä? Pankkitalletus on nimenä varmaan parempi kuin suurelle yleisölle vieras ottolainaus ja on tallettajien näkökulmasta? Lisäksi määräaikaistalletuksien kohdalla puhutaan talletuksista. Lopputuloksena ei olisi sanakirjamääritelmiä, olisi täsmennyssivu ja olisi erilliset artikkelit. --Hartz (keskustelu) 22. huhtikuuta 2014 kello 22.32 (EEST)
replies: text: :::::No ehkä tuo on järkevää. Voin tehdä siirrot, koska olen tekstien viimeisin pääasiallinen kirjoittaja, ja jos sinulla on eri artikkeleihin lisätietoja, niin siitä vain. --Pxos (keskustelu) 22. huhtikuuta 2014 kello 22.40 (EEST)
thread_title:  Sanakirja?